Държавен вестник, бр. 45, 2008 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  45
(3) Предварително уведомяване за износ по
опростена процедура се извършва във формата
съгласно приложение № 10.
Чл. 52. По предложение на комисията може
да се откаже издаването на разрешително за
износ, когато:
1. информацията в подаденото заявление
съгласно чл. 44, ал. 3 е непълна;
2. съществуват основателни причини за съм-
нение, че информацията в подаденото заявле-
ние съгласно чл. 44, ал. 3 е грешна или неточна;
3. в случаите, когато е установено, че вносът
на прекурсори не е разрешен от компетентните
власти на страната на дестинация;
4. съществуват основателни причини за
съмнение, че прекурсорите са предназначени
за незаконно производство на наркотични ве-
щества.
Раздел IV
Реекспорт на прекурсорите от приложение №  1
Чл. 53. (1) В случаите на реекспорт се спаз-
ват изискванията за внос и за износ на прекур-
сорите от приложение № 1.
(2) В случаите на реекспорт на прекурсор от
приложение № 1 се издава разрешително за внос
и разрешително за износ.
(3) По предложение на комисията може да
се откаже, да се прекрати временно неговото
действие или да се отнеме разрешителното за
внос или разрешителното за износ, когато са
налице основанията по чл. 32, ал. 2, чл. 44 и 52.
Г л а в а  ш е с т а
ДОКУМЕНТАЦИЯ И ОТЧЕТНОСТ
Раздел I
Документация
Чл. 54. (1) Всички оператори, получили ли-
цензия и/или удостоверение за регистрация за
внос, износ и реекспорт на прекурсори от при-
ложение № 1, са длъжни да документират всяка
операция, свързана с тези дейности.
(2) Всички оператори, получили лицензия
и/или удостоверение за регистрация за пуска-
не на пазара на прекурсори от първа и втора
категория на приложение № 1, са длъжни да
документират всяка операция, свързана с тези
дейности.
(3) От задължението по ал. 2 се освобожда-
ват оператори, получили удостоверение за ре-
гистрация, които пускат на пазара прекурсори
от втора категория на приложение № 1 в коли-
чества до посочените в приложение № 3 за една
календарна година.
(4) За документиране на всяка операция по
ал. 1 и 2 се води специален регистър, заверен от
упълномощен служител в дирекция “Регистри-
ране, лицензиране и контрол”.
(5) Документирането се извършва непосред-
ствено след операцията, като поправки могат
да се нанасят само със заверка на лицето, носе-
що отговорност за дейностите с прекурсори, за
лица, получили лицензия, или от лицето, пред-
ставляващо дружеството, за лица, получили
удостоверение за регистрация.
(6) Документирането на всяка операция се
извършва от лицата по чл. 12, ал. 2, т. 11 или от
лицата по чл. 19, ал. 2, т. 2, които носят и отго-
ворността за това.
(7) Регистрите се представят за проверка при
поискване от упълномощени служители от ди-
рекция “Регистриране, лицензиране и контрол”.
Чл. 55. (1) Регистърът по чл. 54, ал. 4 съ-
държа:
1. наименованието на прекурсорите съглас-
но приложение № 1;
2. количеството и теглото на прекурсорите
от приложение № 1;
3. наименованието, количеството и тегло-
то на сместа или естествения продукт, както
и наименованието, количеството и теглото
или процентното съдържание на всеки пре-
курсор, който се съдържа в сместа или в ес-
тествения продукт; наименованията на пре-
курсорите, съдържащи се в сместа или в ес-
тествения продукт, се изписват съгласно при-
ложение № 1;
4. наименованието, седалището и адреса на
управление на износител, вносител, краен по-
лучател, продавач, доставчик, купувач и лице-
то, включено в дейности на посредник.
(2) Оператори, които произвеждат, прера-
ботват или употребяват прекурсори от първа и
втора категория на приложение № 1, трябва да
вписват в регистъра производствената опера-
ция, наименованието и количеството на всеки
използван прекурсор и получен продукт, както
и загубите, получени в процеса на тези опера-
ции. В случаите на документиране на операция
със смес или естествен продукт в регистъра се
вписват и наименованията, както и процентно-
то съдържание на прекурсорите, съдържащи се
в сместа или в естествения продукт.
(3) В регистъра се вписват и непредвидените
производствени загуби, както и загубите от
пожар, кражба или друго непредвидено съби-
тие, като се посочват конкретните обстоятелс-
тва, при които е причинена загубата. Непред-
видените събития се удостоверяват с документ,
издаден от съответния компетентен орган.
(4) Всички загуби, записани в регистъра, се
заверяват от лицето, носещо отговорност за
дейностите с прекурсори, за лица, получили
лицензия, или от лицето, представляващо дру-
жеството, за лица, получили удостоверение за
регистрация.
(5) Отразяването на загубите в регистъра се
извършва по начин, който позволява да се уста-
новят с точност преработените или вложените
в производство, изнесените или реекспортира-
ните, както и притежаваните количества скла-
дови наличности. Загубите се съобщават неза-
бавно на комисията.